Ich heisse Andreas Sandmann und bin am 24. Mai 1969 in Züri Affoltere gebore. Ufgwachse bini im Holzerhurd 43und ide Georg Kempfstr. 53. Nach 19 Jahr bini für eis Jahr nach Tann Rüti und für vier Jahr nach Altstette usgwandered.Es hät mi aber wieder i mini alti Heimat Züri Affoltere ad Neunbrunnestr. 192 zruggzoge und sit em Jahr 2000 wohni  imene schmucke chline Einfamiliehus ade Obsthaldestr. 115.Zämeläbe dueni det mit minere Frau Priska wo ich sit em 1988 känne und mit euisne Töchtere de nünjährige Serina und de siebejährige Jessica. Min Bruef isch liedeschaftliche Huusmaa sit euisi Chind uf de Wält sind und näbedbi füehri no es Elektrogschäft als sälbstständige Elektromonteur.Mini Hobbys sind Schaffe, Choche, Ässe, Trinke, Reise, Usgang, Male, Jasse, Fussball, Tennis, Skifahre, Eishockey und Pétanque spiele und vieles anderi meh wo Spass macht.  Mini Fussballerischi Karriere hani im E 1 ufem wältberüehmte Hüttliplatz im Froni bim Kulttrainer Karl Rütimann gstartet, woni alli Junioreabteiligebis zum B1 durregmacht han. Da no zwei Bilder wo ich us mim Fotialbum pflückt han, da wird sich doch de einti oder anderi vo Euisere FCA Familie wiedererchäne: Dänn hani föif Jahr Firmefussball und 2 Jahr bim FC Polizei tschuttet bis mi is Eis vom FC Zürich Affoltere zruggzoge hät.Nach 3 Jahr Spielertrainer im legendäre Drü und föif Jahr Seniore hani  d'Fussballschue definitiv an Nagel ghänkt. A nei Stopp, am Mega Grümpi nimmis natürli no für 3 Tag fürre.s'Ziel als Euie neuie Supporterpresidänt isch, das mini neui Mannschaft mit em Vizepräsident Andreas Venakis, em Kassier Marco Dimitri, em Aktuar Florian Graf und em Bisitzer Grischa Gyr, die Supportervereinigung vom FC Zürich Affoltere ufen fixe Mitgliederbestand vo über 300 Supporterinne und Supporter chöne z'füehre, damit alli Mannschafte vode 1. bis zude Juniore vo Euiem Support chönd profitiere. Euise jungi  Vorstand weiss das es hützutag nöd eifach isch viel Lüt für so e gueti Sach z'aquiriere, aber mir wüset au das mir Euises beschte werded geh um das Ziel z'erreiche und freuied Euis wieterhin uf Euri Understützig und uf ganz viel neui Supporter. Herzliche Dank. Jetzt möcht ich's nöd misse mich ganz herzlich bi Euisem Supporter-Ehrepresidänt em Peter Loeffel für sini wertvolli 21 jährigi Arbet z'bedanke. Au bi Euisne ehrehafte Herre Sepp Gyr und Erich Reiser bedank ich mich für die super Arbet wo Sie jahrelang  für d'Supportervereinigung gleischtet händ. Ebefalls es riese Dankeschön a Renate Loeffel wo wieterhin im Hintergrund für Euis alli tätig blibt. Danke !!!